钦定古今图书集成/明伦汇编/闺媛典/第185卷 > 郎慎之妻王氏
## 钦定古今图书集成/明伦汇编/闺媛典/第185卷 > 郎慎之妻王氏

按《潍县志》：王氏，郎慎之妻。归四载夫亡，遽尔投缳，家
人救甦。其姑泣劝曰：“汝死吾老矣，谁养孤子？”氏遂矢
志奉姑，晨昏菽水，曲尽诚款。教子以义方，历三十馀
年如一日。病革之日，谓其姑曰：“吾今乃无负良人于
地下矣，祇以未得尽大事为恨。”既没，县令亲诣奠，表
其门。